— Больш уважлівага да людзей работніка, чым Ларыса Аляксандраўна, можа і не сустрэнеш. Я ведаю яе вельмі даўно, калі яшчэ працавала на ФАПе ў Малой Волі, атрымлівала ў Казлоўшчыне медыкаменты. Шмат гадоў мінула з тае пары: ужо і аптэка ў іншым будынку, і я даўно не працую. Цяпер часцей наведваю ўстанову як пакупніца. Мужу патрэбны некаторыя спецыфічныя лекі, але ў нашай аптэцы яны амаль заўсёды ёсць або хутка прывозяцца. Колькі раз бачыла такую сітуацыю: прыйдзе чалавек у аптэку, яму нешта баліць, а якія лекі набыць – не ведае. Аптэкар заўжды параіць, што будзе эфектыўней, а мо і танней. Фармацэўт ад Бога, добрай душы чалавек. Думаю, і жыхары пасёлка пагодзяцца, што з аптэкарам нам усім моцна пашанцавала.